b'\n_START_ARTICLE_\nKobberhaughytta\n_START_PARAGRAPH_\nKobberhaughytta er en betjent turisthytte i Nordmarka. Hytta har 30 sengeplasser og ligger 435 moh. Herfra har man utsikt over S\xc3\xb8rkedalen, B\xc3\xa6rumsmarka og den s\xc3\xb8rlige delen av Krokskogen._NEWLINE_Hytta ble bygget i 1931 av medlemmer av Oslo Turn. Den ble bygget p\xc3\xa5 dugnad og er stort sett ikke forandret senere. Den store peisestua var bl.a. tenkt for gymnastikk for medlemmer som skulle overnatte p\xc3\xa5 stedet._NEWLINE_I 1954 ble hytta overtatt av Oslo og Omegn Turistforening \xe2\x80\x93 n\xc3\xa5 DNT Oslo og Omegn \xe2\x80\x93 og navnet endret fra "Turnhytta" til Kobberhaughytta.'